Tuottajat vaativat tallennusvelvollisuutta tekijänoikeuksien valvontaan | EFFI.org
Kirjoittaja: Teemu Välimäki, Huhtikuu 15, 2006 - 14:56. International Federation of the Phonographic Industryn Saksan osasto (vastaava meillä on Suomen Ääni- ja kuvatallennetuottajat, ÄKT ry[1]) on nyt vaatinut[2] teleliikenteen tallennusvelvollisuus direktiivin nopeaa käyttöönottoa Saksassa, jotta sitä voitaisiin käyttää tekijänoikeuksia rikkovia vastaan. Tämän ei pitäisi tulla yllätyksenä kenellekkään koska jo ennen Euroopan unionin parlamentin viime vuonna tekemää äänestystä direktiivistä, IFPIn kansainvälinen osasto kertoi kirjeessään[3] europarlamentikoille kuinka tärkeä direktiivi on koko alalle.
Koska Suomeen tallennusvelvollisuus on tulossa mahdollisimman myöhään (todennäköisesti 2009) voisi kuvitella, että olemme turvassa siihen saakka. Ehkä, ehkä emme. Tallennusvelvollisuus kun toimii molempiin suuntiin. Jos lataat/jaat musiikkikappaleen saksalaiselta/saksalaiselle on tällöin tieto jaosta jäänyt saksalaisten palveluntarjoajien tietokantoihin. Tällöin monikansallinen mediajätti voikin ryhtyä toimiin myös Suomessa.
Mitä varten se tallennusvelvollisuus hyväksyttiinkään? Aivan, suurten tuotantoyhtiöiden tekijänoikeuksien valvontaan. Harmi vain ettei samaiset tuotantoyhtiöt joudu osallistumaan tallennusvelvollisuudesta aiheutuvien kulujen kattamiseen.
Kannustan kaikkia tutkimaan eri vaihtoehtoja vanhentuneille (esimerkiksi levy-yhtiöt) tavoille tuottaa luovuutta. Suosikkiesimerkkini on Magnatune[4]. Artistit saavat aina puolet (50%) albumin tuloista, artisteja ei lukita yrityksen asiakkaiksi, asiakkaat voivat itse päättää lähes täysin kuinka paljon haluavat maksaa, lataukset voi suorittaa useassa eri muodossa, kappaleet saa vapaasti siirtää tietokoneelle/levyille/soittimiin ja mikä parasta niitä saa jopa jakaa ystäville[5]. Magnatunen tulotkin näyttävät[6] olevan kiidossa eli idean on pakko toimia.
Luovuus tarvitsee vapauksia ja ystävällisen ympäristön.
[1] IFPI.fi
[2] Holders of copyrights want to have providers hand over information without court orders
http://www.heise.de/english/newsticker/news/71866
[3] Tuottajat haluavat teletietojen tallennusvelvollisuuden
http://www.effi.org/blog/23-11-2005-teemu-valimaki.html
[4] Magnatune, "levy-yhtiö" joka ei ole paha
[5] tarkista lisenssiehdot aina ennen kuin ostat mitään tuotetta. Magnatune kuitenkin yleisesti myy kappaleiden lisenssit yksityisille Cretive Commons -lisenssien alla.
[6] Licensing business update
http://blogs.magnatune.com/buckman/2006/03/licensing_busin.html
teemu.valimaki@effi.org